# Mamoudzou

| Mamoudzou Momoju |
| --- |
| Panorama grada s moraPanorama grada s mora |
|  |
| Koordinate: ﻿ / ﻿ |
| **Departman** |  Mayotte
 |
| **Prefektura** | Mayotte
 |
|  |
| **Vlast**  |
|  - **Gradonačelnik** | Abdourahamane Soilihi
 |
|  |
| **Površina**  |
|  - **Ukupna** | 15.97 km²
 |
| **Visina** | 0 - 480
 |
|  |
| **Stanovništvo** (2007.)
 |
|  - **Urbano područje** | 6 186
 |
|  - **Područje utjecaja** | 53 022
 |
|  - **Gustoća područja utjecaja** | 3 326.4 stanovnika/km²
 |
|  |
| **Vremenska zona** | UTC+3 (UTC+3)
 |
| **Poštanski broj** | 97600
 |
| **Pozivni broj** | 02
 |
| Karta
 |
| Mamoudzouclass=notpageimage| Mamoudzou na karti Mayotta
 |

**Mamoudzou** (fonetski *Mamudzu*) na lokalnom maore jeziku **Momoju** je glavni grad Francuskog prekomorskog departmana - Mayotte od 6 186 stanovnika. (po popisu iz 2007.), općina *Mamoudzou* ima 53 022 stanovnika u 8 naselja; Kawéni, Mamoudzou, Mtsapéré, Kavani, Passamainty, Tsoundzou 1, Tsoundzou 2 i Vahibé.

Novogradnje kod Vahibéa
Ulična trgovine u Mamoudzou

## Geografija

*Mamoudzou* leži na istočnoj obali najvećeg otoka Grande-Terre (ili Mahoré), preko puta grada Dzaoudzi na otočiću Pamanzi (Petite-Terre) udaljenog svega 2.5 km od grada.

Mamoudzou je raštrkana općina koja se sastoji od slijedećih naselja; Mamoudzou, Mtsapéré, Passamainty, Vahibé, Kaweni, Tsoundzou 1, Tsoundzou 2 i Kavani. Neka od tih naselja leže na samoj obali na 1 m nadmorske visine kao Mamoudzou, a neka u unutrašnjosti na prosječnih 200 m, kao Vahibé
Grad je administrativno podijeljen u tri kantona: *Mamoudzou I* (Mamoudzou i Kawéni), *Mamoudzou II* (Mtsapéré i Kavani) i *Mamoudzou III* (Passamainti, Tsoundzou 1, Tsoundzou 2 i Vahibéni).

## Stanovništvo

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

Stanovništvo
| Naselje | 1997 | 2002 | 2007
 |
| --- | --- | --- | --- |
| Kavani | 3 948 | 5 488 | 8 100
 |
| Kaweni | 6 206 | 9 604 | 11 562
 |
| **Mamoudzou** | 5 666 | 6 533 | 6 186
 |
| Mtsapéré | 6 979 | 10 495 | 11 283
 |
| Passamainty | 5 173 | 6 008 | 7 086
 |
| Tsountsou 1 | 2 093 | 3 058 | 3 398
 |
| Tsountsou 2 | 574 | 1 063 | 1 671
 |
| Vahibé | 2 135 | 3 236 | 3 736
 |

 |
|

Rast stanovništva općine
| 1997 | 2002 | 2007
 |
| --- | --- | --- |
| 32 733 | 45 475 | 53 022
 |

 |

## Historija

Historija *Mamoudzoua* počela je 1830. kad je do otoka otoka Grande-Terre doplovila jedna grupa iz plemena Sakalava sa Madagaskara, na čelu sa svojim vođom *Andriantsoulijem* (koji je kasnije postao sultan Mayotta) i iskrcala se na rtu Mahabou, gdje su se naselili. Andriantsouli je 1841., nakon brojnih napada sa susjednih Komora i Madagaskara na naselje, pristao da u zamjenu za francusku zaštitu prepusti otok Francuzima, ugovor je sklopljen u francuskoj utvrdi Dzaoudzi 29. aprila 1841. između njega i komandanta utvrde *Passota*. Vremenom se *Mamoudzou* počeo spajati sa obližim naseljima, i širiti po otoku, dok je za Dzaoudzi to postalo nemoguće zbog suviše malog terena na otoku, tako da je 1986. Mamoudzou postao glavni grad Departmana Mayotte, zamijenivši Dzaoudzi koji je u kolonijalnom razdoblju bio glavni grad cijelog Komorskog arhipelaga (uključivo i Mayotte).

## Znamenitosti

Znamenitosti Mamoudzou su spomenik *Zaïni Mdéré*, aktivistici koja se na referendumima 1974. i 1976. borila za to da Mayotte ostane u Francuskoj, grob posljednjeg otočkog sultana Andrianantsoulyja na rtu Mahabou, bijela džamija Balamanga u naselju Mtsapéré i stara rezidencija guvernera Mayotta u naselju Kawéni.

## Privreda, transport i školstvo

Turizam, ribolov (2378 tona u 2005.) i poljoprivreda; uzgoj vanilije, ilang-ilanga i kave su glavne privredne grane Mayotta. Većina te robe se skladišti, pakira i eksportira iz luke u Mamoudzou u Industrijskoj zoni Kaweni.

U gradu djeluje više osnovnih škola, dvije gimnazije i 6 stručnih srednjih i viših škola.

*Mamoudzou* nema vlastiti aerodrom, već se služi sa onim kod grada Dzaoudzi (IATA kod: DZA, ICAO kod: FMCZ)) na otoku Pamanzi.

## Klima

*Mamoudzou* ima Tropsku monsunsku klimu po Köppenovoj klasifikaciji klime sa dugom sezonom kiša od devet mjeseci i kratkom sušnom sezonom koja traje od juna do augusta, kad ukupno padne samo 34 mm kiše (godišnje padne 2509 mm). Prosječna temperatura od oko 30 °C je relativno konstantna tokom cijele godine.

| **Klimatološki medijani za Mamoudzou** |
| --- |
| Mjesec
 | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina
 |
| Srednji maksimum (°C)
 | 30
 | 30
 | 30
 | 30
 | 30
 | 28
 | 28
 | 28
 | 28
 | 30
 | 29
 | 30
 | **29,25** |
| Srednji minimum (°C)
 | 25
 | 25
 | 25
 | 25
 | 24
 | 23
 | 22
 | 21
 | 21
 | 23
 | 24
 | 25
 | **22** |
| Precipitacija (mm)
 | 19,9
 | 16,5
 | 13,9
 | 7,6
 | 2,4
 | 1,2
 | 0,7
 | 1,0
 | 1,5
 | 3,7
 | 5,5
 | 10,5
 | **2 509** |
| *Izvor:*  |

## Reference

## Vanjske veze

* *Ville de Mamoudzou* (`fr`)
* *La ville de Mamoudzou* (`fr`)
* *Conseil Général de Mayotte - Mamoudzou* (`fr`)